สวัสดีค่า เนื่องจากทริปกาฝากเกาะล้อรถเพื่อนมาเที่ยวทุ่งทานตะวันที่ลพบุรี ข้าวฟ่างไดเแนะนำร้านของหวานไปแล้ว รอบนี้ขอมาต่อกันด้วยแนะนำอาหารคาวนะคะ คือร้านนี้เลย ก๋วยเตี๋ยวต้มยำใหญ่!!
บรรยากาศร้านนะคะ ร้านกว้างขวางดีค่ะ มีที่จอดรถ คนมาทานเยอะค่ะ ร้านมีลักษณะโอเพ่นแอร์ค่ะ แต่ไม่ร้อนนะคะ มีลมถ่ายเทสบายดีค่ะ
มาถึงร้านสั่งน้ำก่อนเลย ข้าวฟ่างสั่งเก็กฮวยค่ะ ที่นี้จะเสิรฟน้ำมาในขันใบเล็กๆค่ะ น่ารักมาก ไม่เคยเห็นมาก่อน ไอเดียน่ารัก น้ำชื่นใจมากค่ะ ไม่หวานเกินไป (ไม่ค่อยชอบทานหวานค่ะ)
เมนูแนะนำนะคะ
เริ่มด้วยอย่างแรกเลย "เกี้ยวทอดลาบหมู" แนะนำมากกกกกกกก มาร้านนี้ต้องสั่งเมนูนี้นะคะ อร่อยมากกกกก คือ เสิรฟมาพร้อมน้ำจิ้ม แต่ไม่ต้องจิ้มเลยค่ะ รสชาติมันถึงสุดๆ ไม่เลี่ยนเลย ชอบมากๆค่ะ
สำหรับเมนูก๋วยเตี๋ยว ข้างฟ่างกับเพื่อนๆ ก็สั่งต้มยำกระดูกอ่อนกันค่ะ อร่อยค่า กระดูกอ่อนที่ไม่แข็ง ดัดฟันแต่ก็ทานได้ค่ะ และที่สำคัญ ให้เยอะค่ะ เกือบจะทานไม่หมดกันเลยทีเดียว และถ้าสั่งก๋วยเตี๋ยวแนะนำเลยค่ะ ว่าต้องใส่ไข่ด้วย ไข่ที่นี้ทำดีมาก ไข่เป็ดลูกใหญ่ ไข่แดงเยิ้มแต่ยังคงตัวไม่แตกค่ะ อธิบายยาก ดูจากภาพแทนละกันนะคะ อิอิ ต้องสั่งนะคะ สุดๆอะ ขอลิสต์เลยว่านี่คือหนึ่งในร้านก๋วยเตี๋ยวที่ชอบที่สุดเลยค่ะ เยิฟๆ